ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མན་ངག་རིན་པོ་ཆེ་ཨ་ཁྲིད་ཐུན་མཚམས་བཅོ་ལྔ་པའི་
སྔོན་འགྲོའི་བསགས་སྦྱངས་སྐོར་གྱི་སྒོམ་རིམ་
ཐར་ལམ་མྱུར་བགྲོད་བཞུགས་སོ། །
༄༅༎ བླ་མ་དམ་པ་རྣམས་ལ་ཕྱག་འཚལ་ལོ། །དེ་ལ་ཨ་ཁྲིད་ད་ང་གཞུང་གཉིས་ཀྱི་སྒོམ་རིམ་ལ་མྱོང་བ་ཐོན་པ་དང་།
དེ་ནས་སྒོམ་བཟླ་ཟུང་འཇུག་ཉམས་སུ་ལེན་པ་ལ། ཐོག་མར་ནམ་མཁའ་དང་མཉམ་པའི་སེམས་ཅན་ཐམས་ཅད་
འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་འདི་ལས་བསྒྲལ་ཏེ། སངས་རྒྱས་ཀྱི་ས་ལ་འགོད་པའི་ཕྱིར། བདག་གིས་སྔོན་འགྲོ་
འབུམ་ད་གུའི་སྒོམ་བཟླ་ཉམས་སུ་ལེན་་ནས་རྫོགས་པའི་སངས་རྒྱས་ཀྱི་གོ་འཕང་རིན་པོ་ཆེ་མྱུར་བ་ཉིད་དུ་ཐོབ་པར་བྱའོ་
སྙམ་དུ་ཀུན་སློང་རྣམ་པར་དག་པའི་གཞི་བཟུང་ལ། འདི་ལྟར་བསམ་པར་བྱ་སྟེ། དེ་ཡང་མི་ཁོམ་པའི་གནས་བརྒྱད་
ལས་ལྡོག་པའི་དལ་བ་བརྒྱད་ལྡན་གྱི་མི་ལུས་རིན་པོ་ཆེ་ཐོབ། དེའི་སྟེང་དུ་ཁྱད་པར་གྱི་བོན་འབྱོར་བ་ བཅུ་ཚང་། དེ་ལྟ་
བུ་ཡོན་ཏན་བཅོ་བརྒྱད་དང་ལྡན་པའི་མི་ལུས་རིན་པོ་ཆེ། དཔེ་རྒྱུ་གྲངས་གསུམ་གང་གི་སྒོ་ནས་བསམ་ཡང་རྙེད་དཀའ་
ཞིང་། སངས་རྒྱས་ཀྱི་གོ་འཕང་ཚེ་གཅིག་གིས་བསྒྲུབ་པར་ནུས་པའི་རྟེན་བཟང་པོ་འདི་འདྲ་རྙེད་ཟིན་ནའང་། ཕྱི་
སྣོད་ཀྱི་འཇིག་རྟེན་ ཡང་དུས་མཐར་མེ་བདུན་ཆུ་གཅིག་གིས་འཇིག་ཅིང་། ནང་བཅུད་་སེམས་ཅན་ཐམས་ཅད་ནད་
མུག་མཚོན་སོགས་ཀྱིས་འཆི་བའི་རང་བཞིན་ཅན་ལས། མ་ཤི་རྙིང་པ་ལུས་པ་ནི་གཅིག་ཙམ་ཡང་ས་སྟེང་འདི་ན་
ཡོད་མི་སྲིད་པས། རང་ཉིད་ཀྱང་ངེས་པར་འཆི་བ་མ་ཟད་དུས་དོ་ནུབ་ཙམ་ལ་འང་མི་འཆི་བའི་གདེང་ནི་ཅུང་ཟད་
ཙམ་ཡང་མི་འདུག་སྙམ་དུ་སྙིང་ཐག་པ་ནས་བསམ་ཞིང་། གཞུང་ལྟར།
ཀྱེ་མ་བརྒྱུད་པའི་བླ་མ་རྣམས་ལ་གསོལ་བ་འདེབས། ཞེས་སོགས་མི་རྟག་པའི་ཚིག་
བཤད་བརྗོད་ཅིང་ཚིག་དོན་ཡིད་ལ་བསམ། དེ་ལྟར་འཆི་ངེས་པ་ལ་ཤི་ནས་ཀྱང་མེད་དུ་ནི་མི་འགྲོ་ཞིང་། ལས་འབའ་
ཞིག་གི་རྗེས་སུ་འབྲང་ནས། སྐྱེ་བ་ཞིག་བླང་དགོས། དེ་ཡང་སྡིག་པའི་ལས་ཀྱིས་ངན་སོང་གསུམ་དུ་སྐྱེས་ན། སྡུག་
བསྔལ་གྱི་སྡུག་བསྔལ་བཟོད་པའི་གླགས་མེད། ཟག་བཅས་ཀྱི་དགེ་བས་མཐོ་རིས་གསུམ་དུ་སྐྱེས་ཀྱང་། འགྱུར་བའི་
418

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
སྡུག་བསྔལ་དང་། ཁྱབ་པ་འདུ་བྱེད་ཀྱི་སྡུག་བསྔལ་ལ་སོགས་པ་ལས་མ་འདས་ཏེ། འཁོར་བའི་གནས་རིགས་དྲུག་པོ་
འདི་དག་གང་དུ་སྐྱེས་ཀྱང་སྡུག་བསྔལ་མ་གཏོགས་མི་འདུག་པས། དེ་བས་ན་་ད་རེས་འཁོར་བའི་སྡུག་བསྔལ་ཆེན་པོ་
འདི་ལས་ཅི་ནས་ཀྱང་ཐར་བ་ཞིག་བྱ་དགོས་ཤིང་། དེ་ཡང་རང་ཉིད་གཅིག་པུ་ཐར་པ་ཙམ་གྱིས་ནི་མི་ཆོག་སྟེ། འཁོར་
བ་ན་གནས་པའི་སེམས་ཅན་ཐམས་ཅད་་བདག་གི་ཕ་མ་རུ་མ་གྱུར་པ་གཅིག་ཀྱང་མེད་ངེས་པས། འདི་རྣམས་འཁོར་
བ་སྡུག་བསྔལ་གྱི་རྒྱ་མཚོ་ཆེན་པོ་འདི་ལས་བསྒྲལ་ཏེ། སངས་རྒྱས་ཀྱི་གོ་འཕང་ཐོབ་པ་ཞིག་བྱ་དགོས། དེ་ལ་ཡང་བདག་
གིས་སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་རིན་པོ་ཆེ་འཐོབ་པ་ཞིག་མ་བྱས་པའི་ཐབས་
མི་འདུག་པས། སངས་རྒྱས་ཀྱི་གོ་འཕང་ཐོབ་པ་ལ་ཐེག་ཆེན་གྱི་སྒོར་འཇུག་དགོས་ཤིང་། ཐེག་ཆེན་ལམ་གྱི་འཇུག་སྒོ་
བྱང་ཆུབ་མཆོག་ཏུ་སེམས་བསྐྱེད་པ་འདི་ཡིན་པས་དེ་ལ་བསླབ་པར་བྱའོ་སྙམ་དུ། འདི་ལྟར་སེམས་བསྐྱེད་པར་བྱ་སྟེ།
རང་གི་མདུན་གྱི་ནམ་མཁའ་ལ། སེང་གེ་ཆེན་པོ་བརྒྱད་ཀྱིས་བཏེགས་པའི་རིན་པོ་
ཆེའི་ཁྲི་མཐོ་ཞིང་ཡངས་པའི་ཁར་སྣ་ཚོགས་པདྨ་ཉི་མ་ཟླ་བ་བརྩེགས་པའི་གདན་
ལ། ངོ་བོ་དུས་གསུམ་སངས་རྒྱས་ཐམས་ཅད་འདུས་པའི་སྐུ་དྲིན་ཆེན་རྩ་བའི་བླ་
མ་རིན་པོ་ཆེ་ཡིན་པ་ལ་རྣམ་པ་ཐུགས་རྗེའི་སྟོན་པ་གཤེན་ལྷ་འོད་དཀར་སྐུ་མདོག་
དཀར་གསལ་གངས་རིའི་ཕུང་པོ་ལ་ཉི་མ་འབུམ་གྱིས་འཁྱུད་་པ་ལྟ་བུ། ཞལ་གཅིག་
ཕྱག་གཉིས་པ། ཞབས་གཉིས་གཡུང་དྲུང་སྐྱིལ་མོ་ཀྲུང་གིས་བཞུགས་པ། ཕྱག་
གཉིས་མཉམ་བཞག་གི་ཕྱག་རྒྱ་མཛད་པ། ཚང་པའི་ཚུལ་དགུ་དང་ལྡན་པ།
སྐུ་ལ་ལོངས་སྤྱོད་རྫོགས་པའི་རྒྱན་ཆས་བཅུ་གསུམ་གྱིས་སྤྲས་པ། དེ་ལྟ་བུ་ཞིག་
ཞལ་རང་ལ་ཕྱོགས་པའི་ཚུལ་གྱིས་བཞུགས་པར་བསྒོམ། ཚང་པའི་ཚུལ་དགུ་ནི། སྐུ་གཞོན་
པ། མདངས་གསལ་བ། འོད་འཚེར་བ། ཚུལ་ཞི་བ། ཡན་ལག་མཉེན་པ། ཉིང་ལག་ལྕུག་པ། འཁྲིལ་བག་ཆགས་
པ། མཛེས་ཤིང་ལྡེམ་པ། གཟི་བྱིན་རབ་ཏུ་འབར་བ་དང་དགུའོ། །ཞི་རྒྱན་བཅུ་གསུམ་ནི། དབུ་རྒྱན་དང་གཅིག །
སྙན་ཆ་གཉིས་གཅིག་ཏུ་བརྩིས་པ་དང་གཉིས། མགུལ་ཆུ་དང་གསུམ། དོ་ཤལ་ལྟེ་འོག་ཡན་འཁོར་ བ་དང་བཞི། སེ་
མོ་དོ་ནུ་མའི་བར་སླེབ་པའི་དོ་ཤལ་ཐུང་བ་དང་ལྔ། དཔུང་རྒྱན་གཉིས་གཅིག་ཏུ་བརྩིས་པ་དང་དྲུག །ཕྱག་གདུབ་གཉིས་
419

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གཅིག་ཏུ་བརྩིས་པ་དང་བདུན། ཞབས་གདུབ་གཉིས་གཅིག་ཏུ་བརྩིས་པ་དང་བརྒྱད། གདན་ཁྲི་དང་དགུ། སྟོད་
གཡོག་དང་བཅུ། སྨད་ ཤམ་དང་བཅུ་གཅིག །རྒྱབ་ཡོལ་དང་བཅུ་གཉིས། དབུ་གདུགས་དང་བཅུ་གསུམ་མོ། །འདི་
དག་འོག་མ་ཀུན་ལ་ཡང་ཤེས་པར་བྱ་དགོས་སོ། རྩ་བའི་བླ་མའི་གཡས་ཕྱོགས་སུ་ཡི་དམ་ཞི་ཁྲོའི་ལྷ་
ཚོགས་དང་། དེའི་སྟེང་གི་རྒྱབ་ཕྱོགས་སུ་བསྐལ་པ་བཟང་པོའི་སངས་རྒྱས་སྟོང་རྩ་
གཉིས་བསྐྱེད། བླ་མའི་གཡོན་ཕྱོགས་སུ་མ་སྲིང་མཁའ་འགྲོའི་ལྷ་ཚོགས་དང་།
དེའི་སྟེང་གི་རྒྱབ་ཕྱོགས་སུ་ཐེག་པ་གསུམ་གྱི་གཤེན་རབ་གཡུང་དྲུང་སེམས་དཔའ་
རྣམས་བསྐྱེད། བླ་མའི་རྒྱབ་ཕྱོགས་སུ་རྒྱལ་བའི་སྐུ་གསུང་ཐུགས་ཀྱི་རྟེན་དང་། དབུ་
ཐོག་ནས་ཡར་ལ་ཐེག་ཆེན་ཉམས་བརྒྱུད་ཀྱི་བླ་མ་རྣམས། ཡེ་ཉིད་སྟོན་པ་ཀུན་ཏུ་
བཟང་པོ་ལ་ཐུག་གི་བར་དུ་ཐོ་བརྩེགས་སུ་བཞུགས་པར་བསྐྱེད། བླ་མའི་མདུན་
ཕྱོགས་ཅུང་ཟད་དམའ་བ་ན། བསྟན་སྲུང་དམ་ཅན་རྒྱ་མཚོ་རྣམས་བསྐྱེད། དེ་
ལྟར་བསྐྱེད་པའི་སྐྱབས་གནས་ཡུལ་མཆོག་གནས་བཞི། ཡི་དམ་མཁའ་འགྲོ་སྲུང་
མ་རྣམས། ནམ་མཁའ་ལ་སྐར་ཚོགས་བཀྲ་བ། བར་སྣང་ལ་སྤྲིན་ཚོགས་གཏིབས་
པ་བཞིན་དུ། བཀྲ་དཔུང་ངེ། འོད་ཐིབས་སེ་བཞུགས་ནས་བདག་སོགས་སེམས་
ཅན་རྣམས་ལ། སྤྱན་གྱིས་གཟིགས། སྙན་གྱིས་གསན། ཐུགས་ཀྱིས་དགོངས་ཏེ་
སེམས་བསྐྱེད་ཀྱི་དཔང་པོ་མཛད་པར་བསམ་ལ། དེ་དག་གི་སྤྱན་སྔར་ནམ་མཁས་
ཁྱབ་པའི་སེམས་ཅན་འདི་དག་ཐམས་ཅད་བདག་གི་ཕ་མར་མ་བྱས་པ་གཅིག་
ཀྱང་མེད་དེ། གཅིག་ཏུ་བདག་འཁོར་བར་འཁྱམས་ཡུན་རིང་ཞིང་། གཉིས་སུ་
གནས་མཐོ་དམན་ཀུན་ཏུ་བརྒྱུད། ལུས་སྣ་ཚོགས་བླངས་པའི་ཕྱིར། ཕ་མར་གྱུར་
པའི་ཚེ། ད་ལྟའི་ཕ་མ་བཞིན་གཅེས་སྨྲས་སྣ་ཚོགས་ཀྱིས་བསྐྱངས་ཏེ། ཕན་བཏགས་
པ་ལ་བསམ་གྱིས་མི་ཁྱབ། དེ་ལྟ་བུའི་ཕ་མ་དྲིན་ཆེན་དེ་དག་སྡུག་བསྔལ་གསུམ་གྱི་
བརྩོན་ར་ན། གཏི་མུག་གི་མུན་པ་འཐུག་པོས་བསྒྲིབས། ལམ་དང་ལམ་མ་ཡིན་
420

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
པའི་བླང་དོར་མི་ ཤེས། ཡང་དག་པའི་ལམ་སྟོན་གྱི་བཤེས་གཉེན་དང་ནི་བྲལ།
བཤེས་མེད་ཀྱི་ལོང་བ་ཐང་སྟོང་དུ་འཁྱམས་པ་ལྟ་བུའི་བདག་གི་མ་རྒན་འདི་རྣམས་
ཀྱི་ར་མདའ་དངོས་བདག་ལ་བབ་སྟེ། གཅིག་ཏུ་དྲིན་ལན་འཇལ་དགོས་ཤིང་།
གཉིས་སུ་རྒྱུ་འབྲས་ཀྱི་དོན་གོ་སྟེ། ཡང་དག་གི་དོན་བསམ་ཤེས་པའི་ཕྱིར། ཕ་མ
ར་གྱུར་པའི་སེམས་ཅན་འདི་རྣམས་འཁོར་བའི་གནས་འདིར་བཞག་ནས།
ཉིད་གཅིག་པུ་ཙམ་ཐར་པ་ཐོབ་པ་ནི་དགོས་པ་མེད་པས། བདག་གིས་སེམས་ཅན་
ཐམས་ཅད་ཀྱི་དོན་དུ་བྱང་ཆུབ་ཏུ་སེམས་བསྐྱེད་ནས། སྔོན་གྱི་རྒྱལ་སྲས་གཡུང་
རང་
དྲུང་སེམས་དཔའ་རྣམས་ཀྱི་མཛད་སྤྱོད་རླབས་པོ་ཆེ་ལ་བསླབ་ཅིང་། སྣང་ཡོར་གྱི་
ལུས་རྒྱ་འདིའི་སྟེང་དུ། སངས་རྒྱས་ཀྱི་གོ་འཕང་མངོན་དུ་ཐོབ་པར་བྱེད་ནས།
འཁོར་བ་ན་གནས་པའི་སེམས་ཅན་གཅིག་ཀྱང་མ་ལུས་པར་འདྲེན་པའི་སྟོན་
པར་བྱའོ། །དེ་ལྟར་ བྱེད་ནུས་པ་སྐྱབས་གནས་གཡུང་དྲུང་གནས་བཞིའི་ལྷ་ཚོགས་
ཀྱི་བྱིན་གྱིས་བརླབ་ཏུ་གསོལ་ལོ།། སྙམ་དུ་གཞུང་ལྟར་སེམས་བསྐྱེད་ཀྱི་ཆོ་གའི་ཚིག་བཤད། ན་མོ་
ཕྱོགས་བཅུ་ན་བཞུགས་པའི་བདེ་བར་གཤེགས་པ་རྣམས་བདག་ལ་དགོངས་སུ་
གསོལ༔ ཞེས་སོགས་བརྗོད། གྲངས་བསག་པའི་དུས། ༧ ཅི་ལྟར་རྒྱལ་བ་འཕགས་པ་ཅི་བཞིན་
དུ༎ འདི་སོགས་དུས་གསུམ་དགེ་བའི་མཐུ་དཔལ་གྱིས།། སེམས་ཅན་སངས་རྒྱས་
འཐོབ་པར་བྱ་བའི་ཕྱིར།། བདག་ནི་བྱང་ཆུབ་མཆོག་ཏུ་སེམས་བསྐྱེད་དོ།། ཞེས་འབུམ་
ཕྲག་གཅིག །འགྲོ་ངེས་པར་བྱ་དགོས་ལ། དེའི་དུས་ སུ་སེམས་ཅི་ལྟར་བསྐྱེད་ན། རྒྱལ་བ་སངས་རྒྱས་འཕགས་པ་
གཡུང་དྲུང་སེམས་དཔའ་རྣམས་ཀྱི་བྱང་ཆུབ་མཆོག་ཏུ་ཐུགས་བསྐྱེད་པ་ཅི་བཞིན་དུ། བདག་སོགས་སེམས་ཅན་
ཐམས་ཅད་ཀྱི་ཚེ་རབས་ཐོག་མ་དཔག་ཏུ་མེད་པ་ནས། ད་ལྟ་འདི་ལ་ཐུག་གི་བར་དུ་དགེ་བ་བྱས་པ་ཀུན་དང་། ཕྱིན་
ཆད་སངས་རྒྱས་ཀྱི་འབྲས་བུ་མ་ཐོབ་ཀྱི་བར་དུ་དགེ་བ་བྱ་དགོས་པ་ཀུན་དང་། ད་ལྟ་དགེ་བ་བྱེད་བཞིན་པ་སོགས།
དུས་གསུམ་གྱི་དགེ་བའི་རྩ་བ་རྣམས་ཀྱི་མཐུ་དཔལ་དང་ཡོན་ཏན་གྱིས། ཡ་ཀི་སྲིད་པའི་རྩེ་ནས་མ་ཀི་དམྱལ་བའི་
421

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གདན་ལ་ཐུག་པ་ཡན་ཆད་ཀྱི། སེམས་ཅན་ཡོད་དོ་ཅོག་འདི་རྣམས། གཅིག་ཀྱང་མ་ལུས་པ་དུས་གཅིག་ཏུ་འཁོར་
བ་སྡུག་བསྔལ་གྱི་རྒྱ་མཚོ་ཆེན་པོ་འདི་ལས་ བསྒྲལ་ཏེ། ཡང་དག་པ་རྫོགས་པའི་སངས་རྒྱས་ཀྱི་གོ་འཕང་རིན་པོ་
ཆེ་འཐོབ་པར་བྱ་བའི་ཕྱིར་དུ། བདག་གིས་བླ་ན་མེད་པའི་བྱང་ཆུབ་མཆོག་ཏུ་སེམས་བསྐྱེད་ནས། སྣང་ཡོར་གྱི་
ལུས་རྒྱ་འདིའི་སྟེང་དུ་སངས་རྒྱས་ཀྱི་འབྲས་བུ་འཐོབ་པར་བྱ་ལ་སེམས་ཅན་རྣམས་འདྲེན་པའི་སྟོན་པ་བྱེད་དོ་སྙམ་དུ་
བསམ་པར་བྱ་དགོས་སོ། །དེ་ནས་ཐུན་བསྡུས་པའི་ཚེ། སེམས་ཅན་ཐམས་ཅད་འོད་ཟེར་དུ་ལྷག་
ནས་མདུན་གྱི་བར་སྣང་གི་སྐྱབས་ཡུལ་རྣམས་ལ་ཡར་ཐིམ། སྐྱབས་ཡུལ་རྣམས་
མཐའ་ནས་རིམ་གྱིས་འོད་དུ་ཞུ་ནས། དབུས་ཀྱི་བླ་མ་ལ་ཐིམ། བླ་མ་འོད་དུ་ཞུ་
ནས་རང་ལ་ཐིམ་པས། སྐྱབས་ཡུལ་རྣམས་ཀྱི་ཐུགས་རྒྱུད་ཀྱི་དོན་དམ་པའི་བྱང་
ཆུབ་ཀྱི་སེམས་རིན་པོ་ཆེ་རང་རྒྱུད་ལ་ལྷག་གིས་སྐྱེས་པར་བསམ་ལ། སེམས་འཛིན་མེད་
ཀྱི་ངང་ལ་རྣམ་རྟོག་གི་འདུ་འཕྲོ་དང་བྲལ་བར་ཅི་གནས་སུ་བཞག་གོ །དེ་ལས་ལྡང་བའི་ཚེ། དེ་དག་ལས་
བྱུང་བའི་དགེ་བའི་རྩ་བ་ཐམས་ཅད་སྔོན་གྱི་སངས་རྒྱས་དང་གཡུང་དྲུང་སེམས་
དཔའ་རྣམས་ཀྱིས་བསྔོས་པ་བཞིན་དུ་ནམ་མཁའ་དང་མཉམ་པའི་སེམས་ཅན་
ཐམས་ཅད་ཀྱི་དོན་དུ་བླ་ན་མེད་པའི་བྱང་ཆུབ་ཏུ་བསྔོ་བ་བགྱིའོ། སྙམ་དུ་གཞུང་ལྟར།
བདག་དང་མཆོད་ཡོན་གྱི་བདག་པོའི༔ ཅེས་སོགས་བསྔོ་བའི་ཚིག་བཤད་བརྗོད་ཅིང་མི་དམིགས་པའི་རྒྱས་གདབ་
བོ།། དེ་ལྟར་བྱང་ཆུབ་ཏུ་སེམས་བསྐྱེད་ནས། ཕ་རོལ་ཏུ་ཕྱིན་པ་རྣམས་ལ་བསླབ་ཅིང་།
༧ ཡུལ་ཁྱད་པར་ཅན་ལ་སྐྱབས་སུ་འགྲོ་བ། སྔོན་བསགས་ཀྱི་ལས་སྒྲིབ་སྦྱོང་བ། ཚོགས་རྣམ་པ་གཉིས་བསགས་
པ། རྟོགས་པའི་ཡེ་ཤེས་རྒྱུད་ལ་སྐྱེ་བའི་ཐབས་བླ་མའི་རྣལ་འབྱོར་སྒོམ་པ་སོགས་ལ་རིམ་གྱིས་འཇུག་པར་བྱ་སྟེ། དེ་
ཡང་ཡུལ་ཁྱད་པར་ཅན་ལ་སྐྱབས་སུ་འགྲོ་བའི་ཚུལ་ནི། རང་ཉིད་འདུག་པའི་ས་ཕྱོགས་ཐམས་ཅད་
ས་རྡོ་རི་བྲག་གི་རྣམ་པ་འདི་ལྟ་བུ་མ་ཡིན་པ་གསེར་གྱི་ས་གཞི་ཁོད་སྙོམས་པ་ལ།
གཡུ་ཡི་རི་མོ་ཡོད་པ་མཛེས་ཤིང་ཡིད་དུ་འོང་བ། མནན་ན་ནེམ་པ། བཏེགས་ན་
འཕར་བ། དེ་ལྟ་བུའི་གཞིའི་མཐའ་སྐོར་དུ་དཔག་བསམ་ལྗོན་ཤིང་། བདུད་རྩིའི་
422

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
ཆུ་བོ། །རིན་ཆེན་ནོར་བདུན། བཀྲ་ཤིས་རྟགས་བརྒྱད་ལ་སོགས་པ་དཔག་ཏུ་མེད་
པས་གང་བ། དེའི་དབུས་ཀྱི་ཐད་ཀའི་བར་སྣང་ལ་སྤྲིན་དཀར་འོད་ཀྱིས་ནམ་
མཁའི་དབྱིངས་ཀུན་ཁྱབ་པའི་གདན་ལ་སེང་གེ་ཆེན་པོ་བརྒྱད་ཀྱིས་བཏེགས་པའི་
རིན་པོ་ཆེའི་ཁྲི་མཐོ་ཞིང་ཡངས་པའི་ཁར་སྣ་ཚོགས་པདྨ་ཉི་མ་ཟླ་བ་བརྩེགས་པའི་
གདན་ལ། ངོ་བོ་དུས་གསུམ་སངས་རྒྱས་ཐམས་ཅད་འདུས་པའི་སྐུ་དྲིན་ཆེན་རྩ་
བའི་བླ་མ་རིན་པོ་ཆེ་ཡིན་པ་ལ། རྣམ་པ་ཐུགས་རྗེའི་སྟོན་པ་གཤེན་ལྷ་འོད་དཀར་
སྐུ་མདོག་དཀར་གསལ་གངས་རིའི་ཕུང་པོ་ལ་ཉི་མ་འབུམ་གྱིས་འཁྱུད་པ་ལྟ་བུ།
ཞལ་གཅིག་ཕྱག་གཉིས་པ་ཞབས་གཉིས་གཡུང་དྲུང་གི་སྐྱིལ་མོ་ཀྲུང་གིས་བཞུགས་
པ། ཕྱག་གཉིས་མཉམ་བཞག་གི་ཕྱག་རྒྱ་མཛད་པ། ཚང་པའི་ཚུལ་དགུ་དང་
ལྡན་པ། སྐུ་ལ་ལོངས་སྤྱོད་རྫོགས་པའི་རྒྱན་ཆས་བཅུ་གསུམ་གྱིས་སྤྲས་པ། དེ་ལྟ་
བུ་ཞིག་ཞལ་རང་ལ་ཕྱོགས་པའི་ཚུལ་གྱིས་བཞུགས་པར་བསྒོམ། །རྩ་བའི་བླ་མའི་
སྤྱི་བོ་ནས་ཡར་ལ་ཐེག་ཆེན་ཉམས་བརྒྱུད་ཀྱི་བླ་མ་རྣམས། ཡེ་ཉིད་ཀྱི་སྟོན་པ་ཀུན་
ཏུ་བཟང་པོ་ལ་ཐུག་གི་བར་གསེར་གྱི་ཉག་ཐག་ལ་གཡུའི་ཕྲེང་བ་བརྒྱུས་པ་ལྟར་རང་
རང་གི་རྒྱན་དང་ཆ་ལུགས་རྫོགས་པ། གོང་མའི་བཞུགས་གདན་ལ་འོག་མའི་དབུ་
མ་རེག་ཙམ་དུ་ཐོ་བརྩེགས་སུ་བཞུགས་པར་བསྒོམ། བླ་མའི་གཡས་ཕྱོགས་སུ་ཡེ་
ཤེས་ཀྱི་མེ་དཔུང་རབ་ཏུ་ འབར་བའི་དབུས་སུ་སྐུ་གསུང་ཐུགས་ཀྱི་ཁྲོ་བོ་ལ་ཞང་
ཕུར་མེ་སྟག་ལ་སོགས་པ་ཡི་དམ་ཁྲོ་བོའི་ལྷ་ཚོགས་ཀྱིས་བསྐོར་བ། སྐུ་མདོག་སྣ་
ཚོགས་དང་ལྡན་པ། སྐུ་ལ་དུར་ཁྲོད་ཀྱི་ཆས་རྒྱན་གྱིས་བརྒྱན་པ། ཕྱག་མཚན་
མཚོན་ཆ་སྣ་ཚོགས་བསྣམས་པ། ཐམས་ཅད་ཀྱང་ཞབས་འདོར་ཐབས་སུ་བསྒྲད་
པ། དེའི་སྟེང་གི་རྒྱབ་ཕྱོགས་སུ་རྒྱལ་བ་སྟོན་པ་གཤེན་རབ་མི་བོ་ལ། བསྐལ་པ་
བཟང་པོའི་སངས་རྒྱས་སྟོང་ རྩ་གཉིས་ལ་སོགས་དུས་གསུམ་གྱི་སངས་རྒྱས་རྣམས་
423

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཀྱིས་བསྐོར་བ་ཐམས་ཅད་ཀྱང་མཆོག་གི་སྤྲུལ་སྐུ་ཚངས་པར་སྤྱོད་པའི་ཆ་བྱེད་ཅན་
ལ་མཚན་བཟང་པོ་སུམ་ཅུ་རྩ་གཉིས་དང་། དཔེ་བྱད་བཟང་པོ་བརྒྱད་ཅུ་རྩ་གཉིས་
ལ་སོགས་པ་ཆེ་བའི་ཡོན་ཏན་དུ་མས་ཡོངས་སུ་བརྒྱན་པ། ཞབས་ཐམས་ཅད་
གཡུང་དྲུང་སྐྱིལ་མོ་ཀྲུང་གིས་བཞུགས་པ། སྐུ་མདོག་ཐམས་ཅད་དཀར་སེར་
དམར་ལྗང་མཐིང་ཀ་སྐུ་ལ་འོད་དང་འོད་ཟེར་བསམ་གྱིས་མི་ཁྱབ་པར་འཕྲོ་བ།
ཐམས་ཅད་ཀྱང་འོད་གུ